b'\n_START_ARTICLE_\nVandens ir deimant\xc5\xb3 paradoksas\n_START_PARAGRAPH_\nVandens ir deimant\xc5\xb3 paradoksas \xe2\x80\x93 Aristotelio suformuluotas paradoksas: \xe2\x80\x9eKod\xc4\x97l vanduo, kuris yra b\xc5\xabtinas gyvybei, yra pigus, tuo tarpu deimantai yra labai brang\xc5\xabs, nors galima apsieiti ir be j\xc5\xb3?\xe2\x80\x9c._NEWLINE_Po Aristotelio pana\xc5\xa1ius klausimus buvo i\xc5\xa1k\xc4\x97l\xc4\x99 daug filosof\xc5\xb3 ir ekonomist\xc5\xb3. \xc5\xa0is paradoksas nebuvo i\xc5\xa1pr\xc4\x99stas per du t\xc5\xabkstan\xc4\x8dius met\xc5\xb3. Jo ne\xc4\xafmanoma i\xc5\xa1spr\xc4\x99sti klasikin\xc4\x97s ekonomikos r\xc4\x97muose, nes prek\xc4\x97s naudingumas ir jos \xc4\xafsigijimo kaina n\xc4\x97ra tobulai \xc4\xafvertinama. XIX a. pabaigoje austri\xc5\xa1ka mokykla atliko apskai\xc4\x8diavimus, kaip keist\xc5\xb3si deimant\xc5\xb3 ir vandens kainos, did\xc4\x97jant deimant\xc5\xb3 ir ma\xc5\xbe\xc4\x97jant vandens pasi\xc5\xablai.\n_START_SECTION_\nSprendimas\n_START_PARAGRAPH_\nPagal austri\xc5\xa1k\xc4\x85 mokykl\xc4\x85 kaina ne visada atspindi produkto b\xc5\xabtinum\xc4\x85. Sekantis vartojimo eil\xc4\x97je naudojamas produktas yra vis ma\xc5\xbeiau vertingas. Pagal austr\xc5\xb3 mokykl\xc4\x85, produkto kaina yra nustatoma pagal paskutinio eil\xc4\x97je produkto kain\xc4\x85. Bet vartotojas gauna naud\xc4\x85 ne tik i\xc5\xa1 paskutinio, bet i\xc5\xa1 vis\xc5\xb3 produkt\xc5\xb3, tod\xc4\x97l bendra nauda yra didesn\xc4\x97, negu paskutinio produkto nauda._NEWLINE_Skai\xc4\x8diuojant vandens naud\xc4\x85, ai\xc5\xa1ku, kad bendra vandens nauda yra daug didesn\xc4\x97, negu paskutinio sunaudoto vandens la\xc5\xa1o. Pirmo deimanto duodama nauda bus daug didesn\xc4\x97, negu paskutinio vandens la\xc5\xa1o duodama nauda, bet ma\xc5\xbeesn\xc4\x97, negu viso vandens duodama nauda.'